kardosdrur/scandi-wiki huggingface dataset:
La Serena

La Serena er en kommune og havneby i Chile. Den er hovedstad i Coquimbo-regionen og har et indbyggertal på 198.163 pr. 2012. La Serena er vokset sammen med nabobyen Coquimbo, og dette byområde, der strækker sig over næsten 1.900 km², er landets fjerdestørste med omkring 300.000 indbyggere. Byområdet er et af de hurtigst voksende i landet og har opnået en befolkningstilvækst på 32,6 % i perioden 1992-2002. Hele kommunen har omkring 400.000 indbyggere.

Byen er et vigtigt turistmål, særligt i sommerperioden, hvor folk i stor udstrækning besøger strandene. La Serena Universitet ligger i byen, der desuden er hjemsted for et af landets fem romerskkatolske ærkestifter. I byen ligger desuden kontorer for European Southern Observatory, hvis La Silla-observatorium ligger cirka 150 km nordøst for La Serena, samt for Carnegie Institution for Science, hvis Las Campanas-observatorium ligger cirka 100 km nordøst for byen.

La Serena blev grundlagt i 1544 på ordre af den spanske conquistador Pedro de Valdivia og er dermed den næstældste by i landet efter hovedstaden Santiago. Den lå nogenlunde midtvejs mellem Santiago og Lima i Peru og blev oprindeligt brugt som rastested for spanske tropper på vej mellem disse to byer. Byen er flere gange blevet nedbrændt af oprindelige folk og pirater, lige som den i 1730 stort set blev jævnet med jorden ved et jordskælv.

Referencer

Eksterne henvisninger 

  

Byer i Chile
Havnebyer
Père Davids hjort

Père Davids hjort (Elaphurus davidianus), også kendt som milu eller elaphure, er en art af hjorte, der i øjeblikket er uddød i naturen - alle kendte eksemplarer findes kun i fangenskab. Arten overlevede takket være de kejserlige indhegninger i Nanyuang Royal Hunting Garden Nan Haizi, nær Beijing, og for nylig også i europæiske zoologiske haver.

Referencer

Eksterne henvisninger 

Hjorte
Spøgelse med Forkølelse

Spøgelse med Forkølelse  er det første PC-spil i Bellini-serien og var det første store spil, som spilfirmaet Savannah lavede i 1997.  

Historien handler om, hvordan drengen Dennis bliver tryllet om til et spøgelse og flyttede fra det varme børneværelse til det kolde loft. Hele huset bliver trist efter Dennis forsvinden, og spilleren må sammen med musen Don, fluen Sue og hunden Herman få ophævet fortryllelsen. Dennis' forældre er ikke meget bevendt, da de savner deres dreng. De tror ikke på spøgelser, så de ser ham ikke, når de kikker oppe på loftet.

Undervejs i spillet skal man finde tryllestave og snakke med Dennis samt dyr og ånder. Med tryllestaven kan man trylle sig om til en mus, flue og hund. Senere skal man forhindre troldmanden onkel Bellini i at suge familiens drømme op med en støvsuger, så man kan åbne den hemmelige indgang til kælderen. Til sidst i spillet ender man nede i kælderen, hvor man sammen med onkel Bellini forsvinder ind i en drømmebog. I drømmen bruger man Don, Sue og Herman til at forsvare sig mod forskellige dyr og til at finde onkel Bellinis hvide kanin, så han kan trylle Dennis tilbage til en dreng igen.

Da Spøgelse med forkølelse udkom blev det rost til skyerne af anmelderne og ligefrem kaldt “verdens bedste børnespil”.

Børnene var også vilde med Spøgelse med Forkølelse, der nok er det mest sælgende danske børnespil nogensinde, og som med 250.000 solgte eksemplarer i Danmark alene lå i cdrom-drevet hos næsten alle børnefamilier.

I 2022 og dermed 25 år efter udgivelsen er spillet blevet genskabt til de mobile platforme, både iOS og android.

Kilder 

Computerspil fra 1997
Container Conrad

Container Conrad  er en mini tv serie på 8 afsnit den er fra 1994 og blev sendt på DR i 1996, den er blevet vist i børnetime og siden på Ramasjang. 
Serien handler om Container Conrad der bor i en container, I sin container rejser han rundt i  Danmark, hvor han møde nye børn, der fortæller ham hvordan man skal gøre forskelige ting. 

Container Conrad er bange for al ting, men tager til sidst, alligevel udfordringerne op, og overvinder sin frygt til sidst i afsnittene.
Container Conrad siger ikke ret meget, men der bliver vist tegnet lydeffekter, så man ved hvad Container Conrad tænker.

Afsnit 

 Container Conrad Fodbold
 Container Conrad Zoologisk Have
 Container Conrad Klatring
 Container Conrad Svømme
 Container Conrad Ishockey
 Container Conrad Motorcross
 Container Conrad Stunt
 Container Conrad Musik

Kilder

Eksterne henvisninger 
 

Tv-serier for børn
Danske tv-serier fra 1990'erne
Tv-programmer fra Danmarks Radio
Rikke Lie

Rikke Lie Flensburg - med kunstnernavnet Rikke Lie (født 1985), er en dansk sangerinde og sangskriver, der kombinerer klassisk songwriting med afrikansk instrumentering og rytmer. Hun har sunget kor for en lang række afrikanske artister og orkestere.

Hun har udgivet tre studiealbums; debutalbummet Style Of Glamour modtog tre ud af seks stjerner i muskmagasinet GAFFA. Herefter udgav hun endnu et album, Some Company, i 2005 sammen med Dawn Fastholm fra Fastpoholmen.

I 2014 udgav hun Colour of My Time, som fik fem ud af seks stjerner i GAFFA.

I 2008 modtog hun DJBFAs "Spil Dansk"-pris.

Diskografi 

 Rikke Lie "Style Of Glamour", 2004, Nice One Music (Album)
Medvirkende musikere: Jens Winther, David N. Sasraku, Ben Besiakov, Maja Romm, Jakob Dinesen, Assi Roar, Afonso Correa, Jacob Høier, Mikkel Nordsø, Klavs Nordsø m.fl. 
 Rikke Lie "Colour Of My Time", 2014, Target Records (Album)
Medvirkende musikere: Isildo Novela, Tchando Embalo, Isabel Novela, Ayi Solomon, Dawda Jobarteh, Yasser PIno, Maja Romm, Preben Carlsen, Zoltan Zsörsch Jr., Dan Hemmer m.fl.

Samarbejde
 Eye2Eye "Some Company", 2005, Nice One Music (Album)
''Duo med sangerinden Dawn Fastholm fra Fastpoholmen. Medvirkende musikere: Guffi Pallesen, Gustav Ljunggren, Klavs Nordsø og Ayi Solomon."
 Katamanto Highlife Orchestra, 2006, Katamanto Music (Album)

Referencer

Eksterne henvisninger 

 www.rikkelie.dk 
 Rikke Lie på Discogs

Sangere fra Danmark
SønderjyskE Herrehåndbold

SønderjyskE Herrehåndbold er håndboldafdelingen for herrehåndbold i Sønderjysk Elitesport. Holdet har deres faste hjemmekampe i Broager Sparekasse Skansen i Sønderborg og spiller i landets bedste mandlige håndboldrække, Herrehåndboldligaen siden 2011. Holdets nuværende cheftræner er Rasmus Glad Vandbæk siden november 2022, hvor han overtog posten fra Klavs Bruun Jørgensen. 

SønderjyskE blev skabt som en klub for hele Sønderjylland, da det var åbenlyst, at det var umuligt at skabe elitehold, der kunne konkurrere i de bedste ligaer på det tidligere byholdsbasis. Herrernes fodboldhold havde tidligere udelukkende base i Haderslev by under navnet Haderslev FK. I 2004 fusionerede alle eliteholdene i fodbold, ishockey og håndbold til SønderjyskE, hvilket gjorde det muligt for klubberne at repræsentere ikke kun en by, men hele Sønderjyllands region, hvilket gjorde holdene mere opmærksomme fra sponsorer, fans og medier. og gjorde det nemmere at beholde talenter i Sønderjylland.

Efter oprykningen til Jack & Jones Ligaen i 2011, spillede holdet sig for første gang i slutspillet i 2012/13-sæsonen og sluttede på en samlet 6. plads. Herefter etablerede de sig som fast ligahold, ved at slutte som nr. 5 i grundspillet i den efterfølgende sæson. Alligevel var de blot et enkelt point fra Aalborg Håndbold, til at kvalificere sig til DM-semifinalerne. Ligeledes var de a point med Bjerringbro-Silkeborg i HTH Ligaen 2020-21, med seks point for at komme i DM-semifinalerne. Her gik BSV dog videre, grundet en bedre målscore på +4 mod SønderjyskE's -4.

Spillertruppen 
Den aktuelle spillertrup for sæsonen 2022/23.

Trænerstab

Se også 
SønderjyskE Damehåndbold
SønderjyskE Ishockey
Sønderjysk Elitesport

Referencer

Eksterne henvisninger 
Herreholdets officielle hjemmeside hos sonderjyske.dk

Klubber, der spiller i Håndboldligaen
Sport i Sønderborg
Sønderjysk Elitesport
Hvidlaks

Hvidlaks (Stenodus leucichthys) er en laksefisk. Den har hvidt kød og hedder белорыбица (belorybitsa), «hvidfisk» på russisk.

Fisken kan blive 1,5 m lang og opnå en vægt på 40 kg. Den er sølvfarvet og underkæben stikker frem.

Stenodus leucichthys levede pelagisk i Det kaspiske hav på 20–50 m dybde, hvor temperaturen er lavere end 18 °C. Den vandrede op i floderne Volga, Ural og Terek for at gyde. Den kunne gå mere end 3000 km opstrøms til Ufa og Belaja. Føden består af mindre fisk, som kutlinger, sildefisk og Storøjet stribefisk.

I Volga skete al gydning opstrøms for Volgograd-dæmningen. Tilgangen til gydeområderne er imidlertid ødelagt grundet den opførte dæmning, og arten findes derfor ikke længere i vild tilstand. Der er gjort forsøg på at opretholde bestanden ved hjælp af kunstig udklækning og udsætning.

Artsnavnet blev tidligere brugt i en bredere forstand, men den arktiske Stenodus nelma er nu skilt ud som en egen art. De to Stenodus-arter er nært beslægtet med arterne i slægten Coregonus, men er tilpasset et liv med jagt på mindre fisk.

Referencer

Eksterne henvisninger 

Laksefamilien
Jegstrup

Jegstrup kan henvise til flere stednavne i Danmark:
 Jegstrup (Skive Kommune) – en bebyggelse i Dommerby Sogn, Skive Kommune
 Jegstrup (Viborg Kommune) – en bebyggelse og et ejerlav i Ravnstrup Sogn, Viborg Kommune
 Jegstrup (Aarhus) – en bebyggelse og et ejerlav i Tranbjerg Sogn, Aarhus Kommune
Büsumer Deichhausen

Büsumer Deichhausen (tidligere "Dykhusen") er en by og kommune i det nordlige Tyskland, beliggende i Amt Büsum-Wesselburen under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Marsk-kommunen ligger direkte ud til Nordsøen på nordkysten af Meldorfer Bucht. Den ligger øst for badebyen Büsum.

Nabokommuner 
Nabokommuner er (med uret fra nord) Büsum, Westerdeichstrich, Oesterdeichstrich og Warwerort (alle i Kreis Dithmarschen).

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Gundsølille

Gundsølille er en by på Østsjælland med . Byen er beliggende 1,5 km nord Ågerup og 10 km nordøst for Roskilde. Gundsølille ligger i Kirkerup Sogn i Roskilde Kommune.

I byen findes bl.a. Gundsølille Skytte Gymnastik og Idrætsforening, Gundsølillehallen og Lindebjergskolen.

Sydvest for byen findes dobbeltjættestuen ved Gundsølille.

Kilder 

Byer i Roskilde Kommune
Byer og bydele med genforeningssten
Widukind af Corvey

Widukind af Corvey var en tysk munk og krønikeskriver, død engang efter 973. Widukinds Sakserkrønike, Res gestae saxonicae, der er skrevet omkring 968, er en beretning om begivenheder i saksernes historie frem til hans samtid. 

Det er i dette værk den tidligste beretning om Harald Blåtands omvendelse til kristendommen findes.

Kilder til vikingetidens historie
Historikere fra Tyskland
Munke og nonner
Havnelev-Boestofte

Havnelev-Boestofte er en by på Stevns i Sydsjælland med . Byen er beliggende 3 km nordvest for Rødvig og 7 km sydvest for Store Heddinge. Havnelev-Boestofte er dannet ved sammenvoksning af byerne Havnelev og Boestofte, der begge ligger i Stevns Kommune. Byen breder sig over sognene Havnelev, Frøslev og Lyderslev.

I Boestofte findes Gymnastikefterskolen Stevns og i Havnelev findes Havnelev Kirke.

Kilder 

Byer i Stevns Kommune
Friedrichsgabekoog

Friedrichsgabekoog er en by og kommune i det nordlige Tyskland, beliggende i Amt Büsum-Wesselburen under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Bundesstraße 203 mellem Heide og Büsum går gennem kommunen.

Nabokommuner er (med uret fra nord) Wesselburener Deichhausen, Wöhrden, Nordermeldorf, Warwerort, Oesterdeichstrich og Reinsbüttel (alle i Kreis Dithmarschen).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013  (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Hedwigenkoog

Hedwigenkoog er en by og kommune i det nordlige Tyskland, beliggende i Amt Büsum-Wesselburen under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kogen blev inddiget i 1696 og ligger direkte ud til Nordsøen. Det var oprindeligt beregnet til at beskytte de tidligere landforbindelser mellem Wesselburen og Büsum.

Nabokommuner 
Nabokommuner er (med uret fra nord) Hellschen-Heringsand-Unterschaar, Reinsbüttel, Oesterdeichstrich og Westerdeichstrich.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Træleoparder

Træleoparder (Neofelis) er en slægt i kattefamilien fra Sydøstasien: Træleopard (Neofelis nebulosa) Asiens fastland, og Sunda-træleopard (Neofelis diardi) på Sumatra og Borneo.

Neofelis er endemisk for Sydøstasien og trives i tæt, tropisk regnskov, i højder på op til 2500 m .

Navn 
Det videnskabelige navn Neofelis er sammensat af det græske ord νεο- der betyder "ny", og det latinske ord feles der betyder "kat", så det betyder bogstaveligt "ny kat".

Referencer

Se også 
 Panthera

Eksterne henvisninger
Hellschen-Heringsand-Unterschaar

Hellschen-Heringsand-Unterschaar er tre landsbyer og en kommune i det nordlige Tyskland, beliggende i Amt Büsum-Wesselburen under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kommunen er beliggende på den nye marsk ved kysten til Nordsøen. I kommunen ligger bebyggelserne Hellschen, Heringsand og Unterschaar. Der er ikke et egentlig bycentrum.

Nabokommuner 
Nabokommuner er (med uret fra nord): Wesselburen, Hedwigenkoog und Reinsbüttel (alle i Kreis Dithmarschen).

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Hillgroven

Hillgroven er en by og kommune i det nordlige Tyskland, beliggende i Amt Büsum-Wesselburen under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Hillgroven har spredt bebyggelse og ligger omgivet af diger ved Nordsøkysten tæt ved Eiderens udmunding.

Nabokommuner 
Nabokommuner findes Wesselburenerkoog mod vest og nord, Norddeich mod øst og Hellschen-Heringsand-Unterschaar mod syd.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Groupe Caisse d'épargne

Groupe Caisse d'épargne var en fransk sammenslutning af sparekasser, der blev grundlagt i 1818. Sammenslutningen opnåede at etablere ca. 4.700 filialer i Frankrig og drev også en investeringsbank, Natixis, og et realkreditinstitut, Crédit Foncier. Sammenslutningen beskæftigede i 2007 52.000 medarbejdere og var den næststørste kooperative bankgruppe i verden, efter Crédit Agricole. Det var den fjerdestørste bankgruppe i Frankrig og var nr. 25 på listen over verdens største banker målt på balancen i 2008.

I oktober 2008 tabte Groupe Caisse d'épargne €751 million (DKK 5,6 mia.) på derivater, på et tidspunkt, hvor finansmarkederne var urolige som følge af finanskrisen.

Kort efter tabet meddelte Groupe Caisse d'épargne, at gruppen ville fusionere med en anden sparekasse, Groupe Banque Populaire, men endte i stedet med i juli 2009 at fusionere med BFBP (Banque fédérale des banques populaires), der herefter videreførte det fusionerede pengeinstitut under navnet BPCE, Frankrigs næststørste bank.

Groupe Caisse d'épargne var i 2006-2010 sponsor for det spanke cykelhold Caisse d'Epargne, der i dag drives under navnet Team Movistar.

Noter

Eksterne links 

 Groupe Caisse d'épargne official site 

Banker fra Frankrig
Kooperative virksomheder
Etableret i 1818
Dorothea af Slesvig-Holsten-Sønderborg

Dorothea af Slesvig-Holsten-Sønderborg (16. oktober 1569 – 5. juli 1593) var en dansk-tysk prinsesse, der var hertuginde af Liegnitz fra 1589 til 1593. Hun var datter af hertug Hans den Yngre af Slesvig-Holsten-Sønderborg og blev gift med hertug Frederik 4. af Liegnitz.

Biografi 
Dorothea blev født den 16. oktober 1569 i Kolding som det ældste barn af hertug Hans den Yngre af Slesvig-Holsten-Sønderborg i hans første ægteskab med Elisabeth af Braunschweig-Grubenhagen.

Hun blev gift den 23. november 1589 i Sønderborg med hertug Frederik 4. af Liegnitz. De fik to sønner, der begge døde samme dag, som de blev født.

Hertuginde Dorothea døde den 5. juli 1593 i Liegnitz.

Eksterne henvisninger 
 Hans den Yngres efterkommere 

Huset Oldenburg
Sønderborgske fyrstelige
Danskere i 1500-tallet
Personer fra Kolding
Javngyde

Javngyde er en by i Østjylland med . Byen er beliggende nær Ravnsø 5 km nordøst for Ry og 15 km nordvest for Skanderborg. Javngyde ligger i Tulstrup Sogn i Skanderborg Kommune.

Byen er tidligere stavet Jaungyde og navnet på landsbyen kendes tilbage til 1375. Udstykninger af byggegrunde i 1970 og i 1999 har betydet at byens indbyggertal for første gang nåede over 200 indbyggere i 2015 og dermed fremgår af Danmarks Statistiks byopgørelse.

Jaungyde Forsamlingshus er bygget i 1906.

Kilder 

 www.jaungyde.dk

Byer i Skanderborg Kommune
You and I

You and I er titlen på flere film, album og sange:

Musik

Album 
 You and I (Jeff Buckley-album), 2016
 You & I (Cut Off Your Hands-album), 2008
 You and I (O'Bryan-album), 1983
 You & I (The Pierces-album), 2011
 You and I (Teddy Pendergrass-album), 1997

Sange 
 "You and I" (Arctic Monkeys sang), b-side til Black Treacle
 "You and I" (Celine Dion sang)
 "You and I" (Dennis Wilson sang)
 "You and I" (Eddie Rabbitt and Crystal Gayle sang)
 "You & I (Nobody in the World)", John Legend-sang
 "You & I" (The Flaws sang)
 "You & I" (Graham Coxon sang)
 "You and I" (Lady Gaga sang)
 "You and I" (Medina sang)
 "You & I" (One Direction sang)
 "You and I" (Queen sang)
 "You and I" (Rick James sang)
 "You and I" (Will Young sang)
 "You and I" (Xonia sang)
 "You and I (We Can Conquer the World)", af Stevie Wonder, også indspillet af George Michael som "You and I"
 "You and I", af Ace of Base
 "You and I", af Anarbor fra Free Your Mind
 "You and I", af Anjulie
 "You & I", af Azu fra Two of Us
 "You and I", af Black Ivory
 "You and I", af Chung Dong-ha
 "You and I", af Drag fra The Way Out
 "You and I", af Earth, Wind & Fire fra I Am
 "You & I", af Fightstar fra One Day Son, This Will All Be Yours
 "You & I", af IU
 "You and I", af Ingrid Michaelson fra Be OK
 "You and I", af J.K.
 "You and I", af Jeff Buckley fra Sketches for My Sweetheart the Drunk
 "You and I", af Johnny Bristol
 "You and I", af Ken Dodd, B-side på singlen "Tears"
 "You & I", af Krypteria fra In Medias Res
 "You and I", af Matt Bianco fra Another Time Another Place "You and I", af Stevie Wonder, also covered by Michael Bublé fra It's Time "You and I", af The Monkees, skrevet af Davy Jones og Bill Chadwick, fra Instant Replay (1969)
 "You and I", af The Monkees, skrevet af Micky Dolenz og Davy Jones, fra Justus (1996)
 "You and I", af Park Bom af den sydkoreanske gruppe 2NE1
 "You and I", af Petula Clark, skrevet af Leslie Bricusse, fra soundtracket til filmen fra 1969 film Goodbye, Mr. Chips "You and I", af Scorpions fra Pure Instinct "You and I", af Silver Apples fra Contact "You and I", af Switch fra This Is My Dream "You and I", af t.A.T.u. fra Vesyolye Ulybki "You and I", af Wilco fra Wilco (The Album)
 "You and I", fra musicalen Chess "You and I, Part II", af Fleetwood Mac fra Tango in the Night "You and I", af John Davidson
 "You and I", af Charlie Rich
 "You and I", af Enrique Iglesias fra Sex and Love "You & I", af Local Natives fra Local Natives Bands 
 You and I, et amerikansk screamo band udgivet på Level Plane Records
 You&I, et schweizisk folk/pop band

 Film og tv 
 You and I (film fra 2011), en engelsk/russisk film English/Russian film
 Jung Jae-hyung & Lee Hyo-ri's You and I'', et sydkoreansk musikprogram på tv
Kogsbølle

Kogsbølle er en by på Østfyn med , beliggende 3,5 km sydvest for Nyborg og 8 km nordøst for Ørbæk. Landsbyen hører til Nyborg Kommune og ligger på Fyn i Region Syddanmark.

Kogsbølle hører til Vindinge Sogn. Vindinge Kirke ligger i Vindinge 3½ km nord for Kogsbølle og Vindinge Kirke er Danmarks 3. største landsbykirke. Den stammer fra 1300-tallet og er oprindelige indviet til de rejsende købmænds skytsengel, Sct. Nicolai.

Faciliteter 
Kogsbølle Forsamlingshus ligger i byen. Det kan rumme 60 personer og udlejes af Kogsbølle Beboerforening. Der er også et Landsbyråd, der koordinere ønsker fra beboerne og udvikling af Landsbyen mm, i samarbejde m Nyborg kommune.  Blandt byens aktiviteter kan nævnes, Fastelavnfest, Sct Hans og Julestue m bagning og juleknas og børnejule arrangement m alskens juleaktivitet m ungerne. 
Vi har også en stor legeplads, m sandkasse og klatrestativ, samt legehus og en dejlig græsplæne, hvor der holdes Bål og Leg for børn og barnlige sjæle, en IT-klub m hjælp til Pc og slægtsforskning, Strikkeklub m hygge, Ma’drengene, der bespiser indbyggerne m lækker mad i Forsamlingshuset ca 8 gange årligt, samt griller til sommerfesten på byens fodboldbane og en petanque-klub.

Historie 
Herregården Holckenhavn ligger 3 km nordøst for byen. "Kogsbølle" var før 1579 navnet på godset, som dengang havde bygninger på en anden lokalitet end i dag.

Landsbyen 
I 1899 beskrives Kogsbølle således: "Kogsbølle (1386: Koxbole) med Skole, Mølle og Fællesmejeri."

Jernbanen 
Kogsbølle havde trinbræt på Svendborg-Nyborg Banen (1897-1964) med læskur af træ. Trinbrættet lå ½ km vest for byen på vejen til Sentved. Syd for trinbrættet ligger den lille skov Dyrehave, hvor 1 km af banens tracé er bevaret som skovvej. Nord for trinbrættet er to korte stykker banetracé bevaret.

Noter

Eksterne kilder/henvisninger 

 Geodatastyrelsen: Høje målebordsblade 1842-1899 og lave målebordsblade 1901-1971

Byer i Nyborg Kommune
Regeringen David Cameron I

David Camerons første regering blev dannet efter det britiske parlamentsvalg den 6. maj 2010.

Regeringen var en konservativ–liberal koalitionsregering.

Efter det britiske parlamentsvalg den 7. maj 2015 blev regeringen afløst af den konservative regering David Cameron II.

Blandt ministrene var:
 David Cameron, konservativ, premierminister (2010 – juli 2016)

 Nick Clegg, liberal, vicepremierminister, statsrådets Lord Præsident (2010 – 2015).

 Theresa May, konservativ, indenrigsminister (2010 – juli 2016) og minister for kvinder og ligestilling (2010 – 2012)
 
 Philip Hammond, konservativ, transportminister (2010 – 2011), forsvarsminister (2011 – 2014), udenrigsminister (2014 – juli 2016)

 Vincent Cable, liberal, handelsminister (2010 – 2015), tidligere næstformand for de liberale.

 Iain Duncan Smith, konservativ, arbejds- og pensionsminister (2010 – marts 2016), konservativ partileder i 2001–2003

 Jeremy Hunt, konservativ, kulturminister og minister for Sommer-OL 2012 (Secretary of of State for Culture, Olympics, Media and Sport) (2010 – 2012), sundhedsminister (2012 – nu).

 Chris Grayling, konservativ, justitsminister, lordkansler (2012 – 2015).

Britiske regeringer
Etableret i 2010
Ophørt i 2015